Quwan Plaatjies doen ‘praatwerk’ op sokkerveld | Netwerk24
Quwan Plaatjies doen ‘praatwerk’ op sokkerveld
17 Julie 2018 06:00
Let’s Play-wenner Quwan Plaatjies.Foto:
Quwan Plaatjies (12), graad 4-leerder van Protea Park Primêr is Meimaand se Let’s Play-wenner.
Die kranige doelskieter is verlede seisoen na Ajax Cape Town se o.12-proewe genooi en hy het hom sedert­dien in die beginspan gevestig.
Quwan het al drie doele vir Ajax aangeteken en speel vir die skool se plaaslike span Leeds.
Volgens hom is hy in enige posisie gemaklik solank hy net sokker kan speel. “Ek gee nie rêrig om wáár ek speel nie, solank ek net kan speel,” vertel hy. Quwan sê hy wil graag eendag ’n professionele sokkerspeler word en wil graag vir die Rooi Duiwels op Old Trafford uitdraf.
Die stil en teruggetrokke speler sê hy praat nie baie nie en verkies om die praatwerk op die veld te doen. Sus en Daan – ballerina in boots
Meer oor die blad
Sus en Daan
Om te trek is vir my ‘n traumatiese ervaring, maar daar is tog ook iets daaraan om daarmee saam herinneringe van die rak af te haal en af te stof voordat dit veilig in ‘n boks verpak word.
Sowat ‘n maand gelede ontdek ek weer my ‘Sus en Daan’ boek as deel van die inpakslag om na my nuwe woonstel toe te trek. En daar met die verbleikte mentgroen boekie in my hande is ek eensklaps weer ‘n Graad-eentjie op haar eerste skooldag. Boksterte en kaalvoet (onthou dit was die platteland) en baie opgewonde om uiteindelik te leer lees.
Vinnig-vinnig was ek die kwaaie Juffrou Taylor se witbroodjie. Ek wil graag glo dat dit was omdat ek so leergierige klein dogtertjie was, maar dit mag dalk eerder iets te doen gehad het met die feit dat ek vir haar plaatkoekies met roosblare en appelkooskonfyt gebak het en haar loodswaar boeksak gedra het (ja ek was daai kind). Hoe dit ookal sy – die gevoel was beslis wederkerig.
Juffrou Taylor het my huiwerige dogtertjiehandjies geleer om letters te vorm en my gehelp om te klank. Totdat ek uiteindelik self die storie van Sus en Daan en Kiet en Boef en Langoor kon ontsyfer.
En daarna saam met Saartjie oor die lyne in die betonblokke voor haar hekkie kon spring, die avonture van Trompie en Boksombende kon beleef en saam met Saul Barnard vir grootvoete in die Bos kon koes.
Om te leer lees en in die wonderwêreld van woorde te kan verdwaal is een van die grootste geskenke wat ek nog ooit ontvang het. Vandag nog as grootmens verloor ek myself in ‘n boek wanneer die wêreld druk. Net om myself op die laaste bladsy weer te vind.
Daar is dus ook min dinge wat my so gelukkig maak as om ‘n woordkunstenaar te ontdek, hetsy dit ‘n lekkerlees-storie of ‘n raaksê-gedig is. So loop ek vir Ané Kotzé (@kaalwoorde) op Instagram raak. En hierdie meisie kán skryf. Sy skryf hartsnare stukkend en verwoord rou emosie asof sy binne-in jou gedagtes wegkruip. Dit gaan egter vir Ané oor soveel meer as net harte aanraak, sy wil ook harte met haar woorde verander en ‘n verskil maak. “Ek het besluit ek wil iets goed doen met my woorde. Ek het dus hierdie kwartaal gekies om die liefdadigheidsorganisasie, ‘help2read’, finansiëel te ondersteun.”
Met elke verkoop van ‘n @kaalwoorde produk word ‘n gedeelte van die opbrengs geskenk aan hierdie organisasie wat hulself daarvoor beywer om kinders uit benadeelde gemeenskappe te leer lees.
Vandag se inskrywing word daarom ingespan om bewustheid oor hierdie inisiatief te kweek sodat elke liewe seuntjie en dogtertjie in hierdie mooie land van ons die gawe van lees kan ontdek. Indien jy ook deur hierdie merkwaardige meisie se woorde betower wil word, besoek gerus @kaalwoorde op Instagram.
Nou. Dadelik. Jy weet jy wil.
Rokkie: Colleen Eitzen by The Space
Pienk vellies: Amanda Laird Cherry by The Space
Fotograaf: Liefste Miranda van Him and Her Pictures
Venue: Queenswood Drycleaners
Published by ballerinainbootsblog
South African life and style blogger. Writing about beauty hidden in the ordinary.	View all posts by ballerinainbootsblog
2 thoughts on “Sus en Daan”
Christi ek onthou nog daai dogtertjie met die blonde haartjies met n boekie in haar hand. En haar Oupa Daan was so trots en erg oor haar❤️
Aaah dankie liewe Carla! Vee ek nou sommer n traantjie uit die hoek van my oog.
Follow ballerina in boots on WordPress.com